Johans Georgs Švarcs (mācītājs)
Johans Georgs Švarcs (vācu: Johann Georg Schwartz; dzimis 1793. gada 25. jūnijā, miris 1873. gada 19. martā) bija Rīgā dzimis vācbaltiešu Vidzemes guberņas luterāņu garīdznieks, ilggadīgs Pelvas draudzes mācītājs. No 1800. līdz 1804. gadam mācījās Rīgas Doma skolā. No 1804. līdz 1811. gadam — Vidzemes guberņas ģimnāzijā. No 1814. līdz 1819. gadam studēja teoloģiju Tērbatas Universitātē. Strādāja par mājskolotāju Rūjienā un Vendrā. 1820. gada 11. janvārī ordinēts Rīgas Svētā Jēkaba baznīcā. No 1820. līdz 1838. gadam — Pelvas palīgmācītājs, no 1838. līdz 1874. gadam — Pelvas draudzes mācītājs. No 1849. līdz 1852. gadam — Veru prāvests. Izdevis igauņu mācību grāmatas Koli-ramat I, II, III, IV (1852—61) un igauņu valodas lasāmgrāmatu "Igauņu bērnu draugs" (Eesti laste söber, 1873)